Milí priatelia wordprocessingu,

Súbory, ktoré potrebujete pre riešenie dnešných úloh nájdete na adresách Súbory, ktoré budete potrebovať nájdete na adresách <https://sites.google.com/site/wordprocess1/rocnik-2015-2016>, prípade na stránke [www.soshotel.sk](http://www.soshotel.sk) v časti Stenograf, alebo [www.erodina.sk](http://www.erodina.sk) rovnako v časti Slovenský stenograf. Svoje postrehy, názory a návrhy na typy úloh môžete posielať na adresu [penickova.marcela@soshotel.sk](mailto:penickova.marcela@soshotel.sk). Budem sa veľmi tešiť.

**ČASŤ A**

1. Otvorte súbor *olympijska-vychova.rtf.*
2. Nastavte formát papiera A4 na výšku s okrajmi hore a dole 3 cm, vľavo 3,5 cm a vpravo 2,5 cm.
3. Z dokumentu odstráňte všetky dvojité medzery, prázdne riadky, manuálne zlomy stĺpcov, sekcií a strán. Zabezpečte, aby žiadny riadok nezačínal medzerou, bodkou alebo tabulátorom. Počas úprav udržujte dokument v tomto stave.
4. Na miesto označené *<obr1>* vložte obrázok zo súboru *obr1.jpg*. Obtekanie textu okolo obrázka nastavte tesné, vo vzdialenosti 0,2 cm vpravo a vľavo.
5. Pre bežný (t. j. neoznačený ) text nastavte písmo Times New Roman, veľkosť 11 bodov, odsadenie prvého riadku o 0,8 cm, riadkovanie násobky 1,3, zarovnanie podľa okraja, medzera za odsekom 3 body.
6. Zaistite, aby všetky nadpisy boli zarovnané vľavo, zviazané s textom, ktorý za nimi nasleduje a kontrolu osamotených riadkov.
7. Odseky, ktoré sú označené &F podfarbite akvamarínovou farbou, zvýraznenie 5, svetlejšia 80 % a nastavte šikmé písmo.
8. Odseky, ktoré budú tvoriť nadpisy prvej úrovne sú označené značkou &1. Pre tieto odseky nadefinujte nový štýl **N1** – písmo nastavte Arial Narrow, veľkosť 14, tučné, medzera za odsekom 17 bodov. Zabezpečte, aby nadpisy prvej úrovne boli vždy na novej strane. Pre nadpisy prvej úrovne nastavte číslovanie rímskymi číslicami.
9. Značkou &2 sú označené nadpisy druhej úrovne. Aj pre tieto nadpisy nadefinujte nový štýl, nazvite ho **N2**. V štýle nastavte písmo Arial Narrow, veľkosť 12, tučné, farba biela, podfarbenie tmavomodrou farbou, medzera pred a za odsekom 13 bodov.
10. &O označuje odseky s odrážkou v tvare čiernej bodky, odsadenie od okraja 0,5 cm, text za odrážkou vo vzdialenosti 0,7 cm.
11. Text medzi značkami **/tabulka** a **tabulka/** konvertujte na tabuľku, oddeľovacím znakom je ? (otáznik). Text v tabuľke nemá odsadený prvý riadok, medzeru pred a za odsekom nastavte na 0 a jednoduché riadkovanie.
12. Na začiatok dokumentu vložte titulnú stranu – obrázok zo súboru *titulna\_strana.jpg*. Obrázok má byť široký 21 cm, vysoký 29,7 cm a umiestnený vľavo hore vzhľadom na stranu.
13. Za titulnou stranou nasleduje strana s menami autorov a číslom ISBN.
14. Za túto stranu vložte novú stranu, napíšte slovo *Obsah*, priraďte mu štýl N1 (bez číslovania). Pod slovom obsah vygenerujte obsah z nadpisov prvej úrovne. Vygenerovaný obsah upravte – text zarovnajte vľavo, odstráňte odsadenie prvého riadku.
15. Text medzi značkami **/posledna\_strana** a **posledna\_strana/** tvorí text poslednej strany. Za tento text vložte obrázok zo súboru *posledna\_strana.jpg*. Obrázok upravte rovanko ako na titulnej strane. Pred prvý odsek strany vložte medzeru 140 pt.
16. Na vnútorný okraj strán, t. j. nepárne strany vpravo, párne strany vľavo, vložte obdĺžnik sivej farby (presný názov farby je biela, Pozadie 1, tmavšia 15 %) široký 3 cm a vysoký 29,7 cm.
17. Do obdĺžnika vložte názov aktuálnej kapitoly. Pre názov kapitoly nastavte písmo Arial Narrow, veľkosť 32, tučné, farba čierna, text 1, svetlejšia 50 %. Text zarovnajte na stred obdĺžnika, orientujte zhora nadol.
18. Do päty strán vložte čísla strán. Čísla strán zarovnajte k vnútornému okraju strany, t. j. nepárne strany vpravo, párne strany vľavo. Pre čísla strán nastavte písmo Arial Narrow, veľkosť 32, tučné, farba čierna, text 1, svetlejšia 50 %).
19. Čísla strán a obdĺžnik na vnútornom okraji nie sú na titulnej a poslednej strane.
20. Z textu odstráňte pomocné označenia &1, &2, &C, &Q, &O, &F, **/tabulka, tabulka/. /posledna\_strana, posledna\_strana/** a <obr1>. Aktualizujte obsah.
21. Súbor uložte pod názvom *vychova\_upr.docx*.

**ČASŤ B**

Pripravte štítky na označenie korenín v školskej kuchyni. Šírku štítkov nastavte na 9 cm a výšku na 4 cm. Na jednom štítku bude označenie koreniny (písmo Calibri, 19, tmavočervené), hmotnosť koreniny, dátum spotreby a výrobca. Pre všetky tieto ďalšie údaje použite písmo Calibri 11, čierne. Dátum spotreby zvýraznite tučným písmom. Štítky orámujte dvojitou čiarou 0,5 b. Štítky sa budú tlačiť na hárok A4 na výšku. Usporiadajte štítky tak, aby tlač bola čo najekonomickejšia. Uložte zlúčený aj nezlúčený dokument.

**Súťažné zadanie č. 4**

1. Otvorte súbor *praca.docx* a hneď ho uložte pod názvom *priezvisko\_4.docx.*
2. Do hlavičky titulnej strany vložte text: „*Obchodná akadémia Martin“,* Do päty titulnej strany vložte text „*Martin, 2012*“. Text v hlavičke aj v päte vycentrujte.
3. Titulnú stranu zarovnajte na stred vodorovne aj zvisle.
4. Nastavte jednoduché orámovanie strán, okrem titulnej strany.
5. Pre bežný text nastavte rozšírenie písma na 112 %.
6. Aktualizujte obsah.